Várandósság és kéztő-alagút szindróma - dorafiziosystem
Mostanában többször belefutottam a témába, megpróbálom röviden összefoglalni a lényeget: maradj mozgásban!
A Carpal-tunnel szindrómát gyakran összefüggésbe hozzák a várandóssággal, szülés utáni otthoni léttel. Persze ettől függetlenül is előfordulhat, ülőmunkát végzőknél, irodai dolgozóknál.
Várandósan megnő a keringő folyadék mennyisége. Ez a vérkeringésben és a nyirokkeringésben is megmutatkozik. A folyadékot mozgásban kell tartani, mert ha egy helyben van, ott feszíti a szöveteket, nő a nyomás helyileg – nem erre van kitalálva a hely, inkább az áthaladásra. A gyakori, ismétlődő , ugyanazt a területet érintő mozgás is okozhat panaszokat.
A kéztőcsontok és egy feszes erős kötőszövet határolja a kézen azt a szűk helyet, ahol, erek, inak, ideg halad át. Ezek nyomódhatnak a megnövekedett nyomással. Lehet zsibbadás, gyengülés, fájdalom…
A tünetek sokszor éjjel, reggel kezdődnek, amikor a keringés a kevés mozgás miatt lassabb.
Mit csinálunk egész nap a kezünkkel? Fogjuk a kormányt, kapaszkodót, szatyrot, gyereket, fakanalat…egyfolytában hajlítjuk az ujjainkat, csuklónkat. Ehhez alkalmazkodik a testünk. Ritkán nyúlnak meg ezek az ujj-és csuklóhajlítóink, pedig az optimális működésükhöz erre nagyon szükség lenne ( mint a gátizomnak is, de ez egy másik történet). Keveset négykézlábazunk, mióta felnőttek lettünk….
Szóval van egy (több) feszes ínunk szűk helyen, ami segíti helyileg a folyadék megtartását.
Általánosságban is várandósan lehet nagyobb feszülés a testben…nyak, vállak feszültsége, a hugyhólyag helyzetének változása, testharmónia változás a folyamatos változások okán. A nyak, vállak, egész test átmozgatása is sokat segíthet a csuklófájdalmon.
Mozgás! Gyakorlatok helyett gondolkodj a hétköznapokban….
Használd a karodat! Teregess szárítókötélre vagy fregolira magasabban. A négykézláb felmosás is remek alkalom egy kis testmozgásra.
Teniszlabdával, gumilabdával falnál átmasszírozhatod a lapocka-gerinc közti területet, tenyeredet asztalon a labdára nehezedve masszírozva remek keringésjavító ( hivatalos neve smr labda ) Ajánlom: www.radroller.hu
ülve, állva karlendítések minden irányban: előre-hátra, oldalra, föl-le …
Falnál háttal állva “hóangyal” mozgás karral
Törzsfordítások ülve, négykézláb..
Gondold át a csuklótartásodat a hétköznapokban, tudsz változtatni a csuklópozíciódon?
Félóránként nyújtsd meg az ujjaidat, csuklódat, karodat…Ha ülő munkád van, ilyenkor érdemes járni is egyet.
Az alkarodat átfogva másik tenyereddel, a bőrt rögzítve, megforgathatod alatta az alkarod. finom, lassú csavaró mozdulat remek kötőszövet átmozgató.
Nyak elülső kötőszövetes részének ( platysma) nyújtása ujjakkal
A tenyeredet is átmasszírozhatod -vagy megkérhetsz valakit -kétfelé nyitó széles mozdulatokkal.
A relaxáció, stresszcsökkentés is sokat segíthet.
Kiegészítőként a kineziotape
Nem gondolom, hogy természetes velejárója a várandósságnak a csukló/kézfájdalom. Érdemes átgondolni, hogy mit tudsz változtatni a mindennapokban.
Ha segítségre van szükséged, keress gyógytornászt, aki megtanítja a gyakorlatokat, vagy kötőszöveti terápiával foglalkozó szakembert.